Tsiko (1-2) 

U sikwa ha shango 

1U rangani Mudzimu o sika litadulu 
na lifhasi. ^Lifhasi lo vha li si na 
tshivhumbeo, nahone hu si na tshithu 
khalo; ho vha hu na swiswi^ lifhasi 16 
tibwa nga dzivha, hone Muya wa 
Mudzimu o alama kha madi. 

3 Mudzimu a ri, "Nga hu vhe na 
tshedza!" tshedza tsha mbo di vha hone. 
^Mudzimu a sedza a vhona tshedza tshi 
tshavhudi, a fhandekanya tshedza na 
swiswi. ^Tshedza Mudzimu a ri tshi pfi 
masiari, swiswi a ri li pfi vhusiku. La 
kovhela, la tsha, la vha duvha la u ranga. 

6 Mudzimu a ri, "Nga hu vhe na 
lutombo vhukati ha madi, lu 
fhandekanye madi na madi." ^Ndi hone 
Mudzimu a tshi ita lutombo, a 
fhandekanya madi a fhasi ha lutombo 
na a ntha halwo, zwa mbo ralo. 
^Lutombo Mudzimu a ri lu pfi litadulu. 
La kovhela, la tsha, la vha duvha la 
vhuvhili. 

9 Mudzimu a ri, "Madi a re fhasi ha 
lutombo nga a kuvhangane fliethu 
huthihi, mavu a sale khagala!" Zwa 
mbo ralo. ^^Mavu Mudzimu a ri a pfi 
shango, madi o kuvhanganaho 
Mudzimu a ri a pfi Iwanzhe. Mudzimu a 
sedza a vhona zwi zwavhudi. ^^Ndi hone 
Mudzimu a tshi ri, "Shango nga li 
medze zwimela: zwimela zwi no anwa 
mbeu, na miri ya mitshelo i no anwa 
mitshelo i re na mbeu ngomu hayo, i tshi 



ya nga tshakha dzayo dzo fhambanaho!" 
Zwa mbo ralo - ^^shango la medza 
zwimela: zwimela zwi no anwa mbeu zwi 
tshi ya nga tshakha dzazwo, na miri i 
anwaho mitshelo i re na mbeu ngomu 
hayo, i tshi ya nga tshakha dzayo. 
Mudzimu a sedza a vhona zwi zwavhudi. 
^^La kovhela, la tsha, la vha duvha la 
vhuraru. 

14 Mudzimu a ri, "Nga hu vhe na 
zwiedza lutomboni Iwa litadulu, zwi 
fhandekanye masiari na vhusiku, zwi vhe 
zwiga zwi no sumbedza khalanwaha na 
maduvha na minwaha, ^^zwi vhe zwiedza 
lutomboni Iwa litadulu, zwi vhonetshele 
lifhasi." Zwa mbo ralo. ^^Mudzimu o ita 
zwiedza zwivhili zwihulwane - 
tshihulwane tsha vha tsha u vhusa 
masiari, tshituku tsha vha tsha u vhusa 
vhusiku; a ita na dzinaledzi. ^^Mudzimu 
a dzi vhea lutomboni Iwa litadulu uri dzi 
vhonetshele lifhasi, ^^dzi vhuse masiari 
na vhusiku, dzi fhandekanye tshedza na 
swiswi. Mudzimu a sedza, a vhona zwi 
zwavhudi. ^^La kovhela, la tsha, la vha 
duvha la vhuna. 

20 Mudzimu a ri, "Madini nga hu 
tshatshame zwisikwa zwi tshilaho, ntha 
ha lifhasi hu fhufhe zwinoni, zwi 
budekanye lutombo Iwa litadulu." 
^^Zwenezwo Mudzimu a sika mabuka 
mahulwane a Iwanzheni na zwothe zwi 
tshilaho zwi tshatshamaho madini zwi 
tshi ya nga tshakha dzazwo, na zwinoni 
zwodie zwi tshi ya nga tshakha dzazwo. 
Mudzimu a sedza a vhona zwi zwavhudi. 

^^Mudzimu a zwi shudufhadza a ri, 
"Bebani ni ande ni dadze Iwanzhe, 
zwinoni zwi ande shangoni!" ^^La 
kovhela, la tsha, la vha duvha la 
vhutanu. 

24 Mudzimu a ri^ "Lifhasi nga li vhe 
na zwisikwa zwi tshilaho zwi tshi ya nga 
tshakha dzazwo - zwifuwo na zwisikwa 
zwi kokovhaho mavuni^ na phukha dza 
daka, zwothe zwi tshi ya nga tshakha 
dzazwo." Zwa mbo ralo. ^^Mudzimu o 
vhumba phukha dza daka dzi tshi ya nga 
tshakha dzadzo, na zwifuwo zwi tshi ya 
nga tshakha dzazwo, na zwisikwa zwothe 
zwi kokovhaho mavuni zwi tshi ya nga 
tshakha dzazwo. Mudzimu a sedza a 
vhona zwi zwavhudi. 

26 Ndi hone Mudzimu a tshi ri, "Nga 
ri vhumbe muthu ri tshi difanyisa, a fane 
na rine, a vhuse khovhe dza Iwanzheni, 
na zwinoni, na zwifuwo, na lifhasi lothe, 
na zwipuka zwojfhe zwi kokovhaho 
mavuni." ^'^Mudzimu a vhumba muthu 
a tshi difanyisa; o mu vhumba a tshi fana 
na Mudzimu; o vha vhumba muhwe e 
munna muhwe e musadzi. ^^Mudzimu a 
vha shudufhadza a ri, ''Bebani ni ande; 
dadzani lifhasi ni li kunde; vhusani 
dzikhovhe na zwinoni na zwipuka 
zwothe zwi kokovhaho mavuni!" 
^^Zwenezwo Mudzimu a ri, "Ndi ni 
kumedza zwimela zwothe zwi anwaho 
mbeu zwi re shangoni, na miri yothe ya 
mitshelo i re na mbeu ngomu hayo; zwi 
do vha zwone zwiliwa zwanu. ^^Phukha 
dzothe na zwinoni na swisikwa zwothe 
zwi kokovhaho mavuni, zwothe zwi 
femaho, ndi zwi kumedza matari na 
hatsi; zwi do vha zwiliwa zwazwo." Zwa 
mbo ralo. ^^ Mudzimu a sedza zwothe 
zwe a zwi ita, a vhona zwi zwavhudi 
vhukuma. La kovhela, la tsha, la vha 
duvha la vhutanu na vhuvhili. 

2 Ha vha hu hone litadulu na lifliasi 
zwo khunyelela, na zwothe zwi re 
khazwo. ^Ha ri nga duvha la vhutanu na 



vhuvhili Mudzimu a vha o fhedza 
mushumo wawe wa u sika, a si tsha sika 
tshithu, a awela. ^Mudzimu a ri duvha la 
vhutanu na vhuvhili li vhe na mashudu, 
li vhe likhethwa, nge a awela ngalo 6 
fhedza mushumo wawe wothe wa u sika. 
4 Hayo ndi one mafhungo a u sikwa 
ha litadulu na lifhasi. 

Vhathu vha tshi vhewa Edeni 

Musi Mune washu Mudzimu a tshi ita 
lifhasi na litadulu %o vha hu sa athu vha 
na tshitaka fhano fhasi, hu sa athu mela 
na tshimela; Mune washu Mudzimu o 
vha a sa athu nisela lifhasi mvula, 
nahone ho vha hu si na muthu a no lima 
mavu, ^fhasi ho tou phulea zwisima zwa 
madi, a nukadza mavu othe. ^Mune 
washu Mudzimu a vhumba muthu nga 
mavu, ningoni dzawe a vhudzulela 
mufemo u neaho vhutshilo, muthu a 
mbo di thoma u tshila. 

8 Zwino Mune washu Mudzimu o vha 
o lima tsimu Edeni thungo ya 
vhubvaduvha; henefho a vhea muthu we 
a mu vhumba. ^Mune washu Mudzimu a 
medza miri ya tshaWia dzothe mavuni, 
miri ye ya vha i tshi takadza muthu a tshi i 
vhona, ine ya difha. Vhukati ha tsimu a 
medza muri u neaho vhutshilo, na muri u 
neaho thalukanyo ya zwivhuya na zwivhi. 

10 Edeni ho vha hu tshi ela mulambo 
u sheledzaho iyo tsimu, u bva henefho 
wa fhandekana wa bva milambo mina. 
^ Wa u thoma u pfi Phishoni; u ela u tshi 
mona na shango lothe la Havila, hune ha 
wanala musuku. ^^(Musuku wa ilo 
shango ndi wavhudi; henefho hu na 
zwidolo zwi sa sokou wanala, na 
matombo a mutengo muhulu.) 
^ ^Mulambo wa vhuvhili u pfi Gihoni; 
u ela u tshi mona na shango lothe la 
Kushu. ^^Mulambo wa vhuraru u pfi 
Thigirisi; u ela u tshi tsa na shango la 
Ashuru nga vhubvaduvha. Wa vhuna u 
pfi Yufuratha. 

15 Mune washu Mudzimu a dzhia 
muthu a mu vhea tsimuni ya Edeni uri a 
shume khayo, a i linde. ^^Mune washu 
Mudzimu a laya muthu a ri/'U nga di la 
muri muhwe na muhwe aflio tsimuni, 
^^hone muri u neaho thalukanyo ya 
zwivhuya na zwivhi u songo u la; wa 
vhuya wa u la, vhukuma u do fa." 

18 Mune washu Mudzimu a ri, "A si 
zwavhudi muthu a tshi dzula e ethe. Ndi 
do mu vhumbela mufarisi o mu 
fanelaho." ^^Mune washu Mudzimu a 
dzhia mavu a vhumba phukha dza 
shango na zwinoni, a zwi 4isa ha muthu 
u vhona uri a nga zwi vhidza hani; 
madzina e muthu a zwi vhidza ngao a 
mho di vha madzina azwo. ^^Huno 
muthu o rina madzina a zwifuwo, na 
zwinoni, na phukha dzothe dza shango, 
hone a si wane mufarisi o mu fanelaho. 

21 Ndi hone Mune washu Mudzimu 
a tshi ededza muthu khoftie khulu; musi 
a tshee o edela, a bvisa luvhabvu Iwawe, 
aflio fliethu a hu thivha nga nama. ^^Ndi 
hone Mune washu Mudzimu a tshi 
vhumba musadzi nga luvhabvu Iwe a lu 
bvisa kha muthu, a mu disa khae. 

23 Muthu a tshi mu vhona a ri, 

"Zwino ndi hone ndo wana 
a no nga nne; 

ndi shaka langa vhukuma; 

u do pfi 'musadzi', 

nge a bviswa kha munna.'"^ 
24Ndi zwine munna a do tutshela khotsi 
awe na mme awe, a vhofhekana na 
musadzi wawe, vha vha nama nthihi. 

25 Munna na musadzi, vhothe 
vhuvhili havho, vho vha vhe fliedzi, vha 
sa shoni. 



U fhambana ha muthu na Mudzimu 

3Nowa yone yo vha yo thanya u fhira 
phukha dzotiie dza daka dze Mune 
washu Mudzimu a dzi vhumba. Ya 
vhudzisa musadzi ya ri, "Nna 
vhukumakuma Mudzimu o amba a ri ni 
songo vhuya na la na muri na muthihi u 
re tsimuni?" 

2 Musadzi a fliindula nowa a ri, "Miri 
i re tsimuni ri a i la, ^hone Mudzimu o ri 
muri u re vhukati ha tsimu ri songo 
vhuya ra u la, ri songo vhuya ra u 
kwama, ri sa do fa." 

4 Nowa ya vhudza musadzi ya ri, "A 
si zwone, ni nga si fe na kathihi! ^Ndi 
uri Mudzimu u a divha uri arali na u la 
ni do bonyolowa na nga Mudzimu, na 
vho divha zwivhuya na zwivhi." 

6 Ndi hone musadzi a tshi vhona uri 
uyo muri u a liwa, na uri muthu a tshi u 
lavhelesa u a takadza nahone u a todea 
uri muthu a wane vhutali; a u fiila, a la, a 
nea-vho na munna wawe we a vha e nae 
henefho, na ene a la. '^Ndi hone mato 
avho vhuvhili havho a tshi bonyolowa, 
vha thoma u vhona uri vha fhedzi; vha 
rungekanya matari a muhuyu, vha 
diitela vhupila. 

8 Nga madekwana hu tshi vho 
rotholela, munna na musadzi wawe vha 
pfa Mune washu Mudzimu a tshi khou 
tshimbila tsimuni, vha dzhena mirini ya 
tsimu vha dzumbama Mune washu 
Mudzimu. ^Hone Mune washu 
Mudzimu a vhidzelela muthu a ri, 
"U ngafhi?" 

10 Ene a fhindula a ri, "Ndo u pfa u 
tsimuni, nda ofha, ngauri ndo vha ndi 
fhedzi. Ndi zwe nda dzumbama." 

1 1 Mudzimu a ri, ''Ndi nnyi we a u 
vhudza uri u fliedzi? Izwi a wo ngo la ula 
muri we nda ri u songo u la?" 

12 Muthu a ri, "Musadzi hoyu we vha 
mpha uri ndi dzule nae, ndi ene we a 
fula mutshelo kha muri a nnea, nne nda 
la." 

13 Ndi hone Mune washu Mudzimu 
a tshi vhudzisa musadzi a ri, "Wo ita 
zwithu-de?" 

Musadzi a fhindula a ri, "Ndo fhurwa 
nga nowa^, nda la." 

14 Mudzimu a vhudza nowa a ri, 
"Nge wa ita zwenezwo, wo teketelwa! 
Kha zwifuwo zwothe na phukha dzothe 
dza daka ndi iwe fhedzi une wa do 
kokovha nga thumbu^ wa la buse 
vhutshilo hau ho the, nge wa ita hezwo! 
^^Ndi do u lutanya na musadzi, na vhana 
vhau na vhawe vha do vhengana; hwana 
wawe u do u pwasha thoho, iwe wa mu 
luma tshirethe." 

16 A tshi vhudza musadzi a ri, "Ndi 
do andisa vhutungu hau u tshi beba 
vhana; u do beba vhana u tshi tambula; 
tshau hu do vha u tuvha munna wau; 
ene u do u vhusa." 

17 A tshi vhudza munna a ri, "Iwe 
nge wa thetshelesa musadzi wau, wa la 
muri we nda ri u songo vhuya wa u la, 
mavu o teketelwa nga mulandu wau; 
vhutshilo hau hothe u do la zwi bvaho 
khao wo ranga u shuma wa tambula. ^^A 
do u medzela mipfa na mitshutshungu; 
u do la swimela zwa daka. ^^U do la tsha 
biko, u swika u tshi vhuelela mavuni e 
wa bviswa khao; u buse, u do vha buse." 

20 Adamu a ri musadzi wawe u pfi 
Efa, ngauri o vha mme a vhathu vhothe. 
^^Mune washu Mudzimu a itela Adamu 
na musadzi wawe zwiambaro zwa 
mukumba a vha ambadza. 

Vhathu vha tshi thathwa tsimuni 

22 Mune washu Mudzimu a ri, 
"Muthu zwino u vho nga rine, u vho 
divha zwivhuya na zwivhi; a songo vhuya 
a tendelwa u swikisa tshanda tshawe na 
kha muri u neaho vhutshilo, a u fula a la, 
a vho do tshila lini na lini." ^^Mune 



washu Mudzimu a mu thatha tsimuni ya 
Edeni uri a lime mavu e a bviswa khao. 
2^0 ri u pandela muthu, afho phanda ha 
tsimu ya Edeni a vhea vhakherube, na 
banga la khavhu ya mulilo li no penyisa 
phanda na murahu, u linda ndila i yaho 
murini u neaho vhutshilo. 



THE BIBLE 

in Venda 

BIBLE SOCIETY OF SOUTH AFRICA 1998 

ISBN 7982 0950 X 
ISBN 7982 1282 9 



h) 4:1-2: Kaini zwi amba uri ''Ndo wana'\ Abele zwi amba uri ''Muya" kana ''Mahandana'\ 

3:15: Mat. 10:34-36; Joh. 8:44; 1 Joh. 3:8; Rom. 16:20; Nzumb. 12:9; 20:2 

3:16: Gen. 2:18; 1 Korint. 14:34; Ef. 5:22-24; Kol. 3:18; Tit. 2:5; 1 Pit. 3:5-6 

3:17: Gen. 5:29; Ps. 127:2; Rom. 8:19-21 

3:19: 2 Thes. 3:10; Jobo 10:9; 34:14-15; Ps. 90:3; 103:14; 104:29; 146:4; Mufunzi 3:20; 12:7 

3:1-19: Rom. 5:12 3:24: Ek. 36:35; 37:7-9; Mat. 27:50-51; Heb. 10:19-22; Nzumb. 22:1-2 

4:4: Heb. 11:4 4:5a: Mir. 21:27 4:8: Mat. 23:35; Joh. 8:44; 1 Joh. 3:12 

4:10: Gen. 9:5; 2 Mah. 9:26; Jobo 16:18; Ps. 9:12; Yes. 26:21; Es. 24:7-8; Nzumb. 6:9-10; Heb. 12:24 



